b'\n_START_ARTICLE_\nNaturalizem\n_START_PARAGRAPH_\nNaturalizem je umetnostna smer, skrajna oblika realizma. Je neke vrste fotografiranje resni\xc4\x8dnosti. Avtorji so te\xc5\xbeili k skoraj znanstvenemu opisovanju realnosti, ki s svojimi biolo\xc5\xa1kimi in socialnimi zakoni obvladuje \xc4\x8dloveka in njegovo \xc5\xbeivljenje. Dr\xc5\xbeali so se na\xc4\x8dela, da je \xc4\x8dlovek del narave in ga je mogo\xc4\x8de raziskovati predvsem kot posledico treh temeljnih naravnih faktorjev, ki so: dednost, okolje in doba oz. zgodovinski trenutek. Naturalisti\xc4\x8dno teorijo je utemeljil francoski filozof Hippolyte Taine, najbolj zvesto pa ji je sledil pisatelj Emile Zola v svojih t. i. eksperimentalnih romanih. Naturaliste zanimajo ni\xc5\xbeine \xc5\xbeivljenja, socialni problemi, opisi so zelo podrobni in v\xc4\x8dasih na mejah dobrega okusa (npr. opis pojedine ob godu Gervaise iz romana Beznica)._NEWLINE_Smer se v slovenski knji\xc5\xbeevnosti ni povsem razvila. Imamo le nekaj poskusov; Rado Murnik in Fran Govekar sta bila zdravnika. Fran Govekar je napisal zelo znan roman z naslovom V krvi. S tem je \xc5\xbeelel povedati da je na\xc5\xa1a narava, to kdo smo in to kar bomo, zapisano v na\xc5\xa1em DNA. Romane pa je pisala tudi na\xc5\xa1a prva slovenska pisateljica Zofka Kveder. Napisala je roman Vladka, Mitka, Mirica (to so bile njene h\xc4\x8derke), roman z naslovom Njeno \xc5\xbeivljenje in Potovalci. Njeni romani so imeli veliko vrednost zaradi tematike polo\xc5\xbeaja in zatiranja \xc5\xbeensk, Potovalci pa je roman ki opisuje odseljevanje ljudi v Ameriko.'